pythainlp/thai-wiki-dataset-v3 huggingface dataset:
เท กึก กี เลือดเนื้อเพื่อฝัน วันสิ้นสงคราม

เท กึก กี เลือดเนื้อเพื่อฝัน วันสิ้นสงคราม (; Brotherhood: Taegukgi (ชื่อที่ใช้ในสหราชอาณาจักร), Tae Guk Gi: The Brotherhood of War (ชื่อที่ใช้ในสหรัฐอเมริกา)) เป็นมหากาพย์ภาพยนตร์เกาหลีในปี พ.ศ. 2547 ซึ่งถูกสร้างขึ้นเพื่อรำลึกถึง 50 ปีสงครามเกาหลี ด้วยทุนสร้างสูงสุดของเกาหลีกว่า 12.8 ล้านดอลล่าร์ สร้างสถิติเป็นหนังทำเงินสูงสุดตลอดกาลของเกาหลีใต้ โดยขึ้นอันดับหนึ่งบอกซ์ออฟฟิซนานถึง 6 สัปดาห์ เอาชนะแชมป์อย่าง ไททานิก โดยผู้กำกับ กังเจกิว
ส่วนนักแสดงนำ คือ วอน บิน และ จางดองกัน การแสดงของทั้งคู่สื่อให้เห็นถึงรายละเอียดของบทบาทอันลึกซึ้งกินใจ เกี่ยวกับความสัมพันธ์ระหว่างพี่น้อง พัฒนาการของสองตัวแสดงเอก มีความราบรื่นแนบเนียน
คำว่า เท กึก กี ซึ่งเป็นชื่อของภาพยนตร์นั้น มาจากชื่อของธงชาติเกาหลีก่อนเกิดสงคราม และชื่อของธงชาติเกาหลีใต้ หลังสิ้นสุดสงครามเกาหลี
== เนื้อเรื่อง ==
จินซก (วอน บิน) ในวัยชราได้รับแจ้งจากทีมนักโบราณคดีว่า ได้ขุดพบซากศพของพี่ชาย จินแต (จางดองกัน) ซึ่งหายสาบสูญระหว่างออกรบ เมื่อประมาณ 50 ปีก่อน ที่ในอดีตเคยเป็นสนามรบ

สองพี่น้อง จินแต และ จินซก อาศัยอยู่ในเมืองสงบแห่งหนึ่ง จินซกเป็นนักศึกษาเรียนเก่ง มีรูปร่างบอบบาง เป็นความหวังของครอบครัว ส่วน จินแต ชายหนุ่มบุคลิกเข้มแข็ง ห้าวหาญ ทำอาชีพเป็นช่างซ่อมรองเท้า เพื่อหาเงินช่วยส่งน้องชาย ให้ได้เข้าเรียนมหาวิทยาลัย จินแตมีคู่หมั้นชื่อ ยังชิน (ลีอุนจู) ทำกิจการร้านอาหาร ซึ่งมีทีท่าว่าจะไปได้ดี
แต่แล้วก็เกิดสงครามเกาหลีขึ้น สองพี่น้องได้ถูกคัดเลือก ให้ไปเป็นทหารเข้ารบพร้อมกันซึ่งจริงๆ ควรได้รับการเป็นทหารเพียงบ้านละคน แต่จินแตไปตามน้องชายบนรถไฟที่ถูกเกณฑ์ไปในตอนแรก คำพูดของนายพลคนหนึ่งทำให้จินแตเข้าใจว่า หนทางเดียวที่จะช่วยให้น้องชาย ได้กลับไปใช้ชีวิตสงบสุขอยู่แนวหลัง คือการอาสารบให้ได้เหรียญกล้าหาญ ดังนั้นจินแตจึงอาสาเข้าไปปฏิบัติภารกิจเสี่ยงภัยทุกครั้ง แต่แล้วความรุนแรงในสนามรบ ชื่อเสียง และกลายเป็นที่ยอมรับ ซึ่งจินซก น้องชายเขาได้เฝ้ามองพฤติกรรมบ้าเลือดของพี่ชาย ด้วยความเคลือบแคลงสงสัยว่า เขากำลังทำทุกอย่างเพื่อตัวเอง หรือเพื่อครอบครัวกันแน่ ไม่นานทั้งสองคนก็อยู่คนละฝ่ายกัน
== อ้างอิง ==
เท กึก กี เลือดเนื้อเพื่อฝัน วันสิ้นสงคราม
== แหล่งข้อมูลอื่น ==
(specialedition,2discs)/index.html เว็บไซต์อย่างเป็นทางการในอเมริกา
ภาพยนตร์เกาหลี
ภาพยนตร์ที่ออกฉายในปี พ.ศ. 2547
ภาพยนตร์สงคราม
ภาพยนตร์ที่มีเนื้อหาเกี่ยวกับสงครามเกาหลี
ภาพยนตร์ที่ถ่ายทำในประเทศเกาหลีใต้
พระยาจุฬาราชมนตรี (สัน อหะหมัดจุฬา)

อำมาตย์ตรี พระยาจุฬาราชมนตรี นามเดิม สัน เป็นบุตรพระยาจุฬาราชมนตรี (สิน อหะหมัดจุฬา) มีชื่อทางศาสนาว่า มิซซา อาลีระชา เกิดเมื่อ พ.ศ. 2411 เริ่มรับราชการเป็นมหาดเล็กในรัชสมัยพระบาทสมเด็จพระจุลจอมเกล้าเจ้าอยู่หัว ได้เป็นปลัดกรมท่าขวามีบรรดาศักดิ์เป็นหลวงราชาเศรษฐี เมื่อ พ.ศ. 2432 แล้วเลื่อนเป็นพระราชเศรษฐี ตามลำดับ ต่อมาย้ายไปรับราชการกระทรวงยุติธรรมฝ่ายการเงินแล้วเลื่อนขึ้นเป็นจ่าศาลต่างประเทศ จนวันที่ 12 มกราคม พ.ศ. 2454 จึงโปรดเกล้าฯ เลื่อนบรรดาศักดิ์เป็นพระยาจุฬาราชมนตรี เจ้ากรมท่าขวา ถือศักดินา 1400
นอกจากนี้ยังเป็นที่ปรึกษาในด้านศาสนาอิสลามถวายพระบาทสมเด็จพระมงกุฎเกล้าเจ้าอยู่หัว และได้รับพระราชทานนามสกุล "อหะหมัดจุฬา" เมื่อวันที่ 12 กันยายน พ.ศ. 2456
พระยาจุฬาราชมนตรี (สัน อหะหมัดจุฬา) ป่วยเป็นไข้ ถึงแก่กรรมเมื่อวันที่ 27 เมษายน พ.ศ. 2466 สิริอายุได้ 53 ปี พระเจ้าบรมวงศ์เธอ กรมหลวงชุมพรเขตอุดมศักดิ์ เสด็จมาเป็นประธานในพิธีฝังศพแทนพระองค์ด้วยที่มัสยิดต้นสน
== เครื่องราชอิสริยาภรณ์ ==
== อ้างอิง ==
ภัทระ คาน. สุสานประวัติศาสตร์ 3 สมัย ใน มุสลิมมัสยิดต้นสนกับบรรพชนสามสมัย. กรุงเทพฯ:จิรรัชการพิมพ์. 2544
เอกราช มูเก็ม. จุฬาราชมนตรี ประวัติผู้นำไทยมุสลิมจากสมัยอยุธยาถึงยุคทักษิณ. กรุงเทพฯ:ร่วมด้วยช่วยกัน. 2549.
จุฬาราชมนตรี
ชาวไทยเชื้อสายเปอร์เซีย
บรรดาศักดิ์ชั้นพระยา
สกุลอหะหมัดจุฬา
สกุลจุฬารัตน
ประชาคมฝรั่งเศสแห่งเบลเยียม

ประชาคมฝรั่งเศสแห่งเบลเยียม (French Community of Belgium; Communauté française de Belgique; Franse Gemeenschap van België; Französische Gemeinschaft Belgiens) หรือ ประชาคมฝรั่งเศส (French Community; Communauté française; Franse Gemeenschap; Französische Gemeinschaft) หรือเรียกอย่างไม่เป็นทางการได้ว่า สหพันธ์วอลโลเนีย-บรัสเซลส์ (Wallonia-Brussels Federation; Fédération Wallonie-Bruxelles; Federatie Wallonië-Brussel; Föderation Wallonie-Brüssel) เป็นหนึ่งในสามประชาคมอย่างเป็นทางการของเบลเยียม (ร่วมกับประชาคมเฟลมิชและประชาคมผู้พูดภาษาเยอรมันแห่งเบลเยียม) มีอำนาจหน้าที่รับผิดชอบชาวเบลเยียมผู้ใช้ภาษาฝรั่งเศสเป็นภาษาหลัก (มิใช่ชาวฝรั่งเศสที่พำนักอยู่ในเบลเยียม) บางครั้งจึงเรียกว่า ประชาคมผู้พูดภาษาฝรั่งเศสแห่งเบลเยียม เพื่อความชัดเจน ประชาคมฯ มีสภาและรัฐบาลปกครองเป็นของตนเอง โดยสภาของประชาคมฯ ประกอบด้วยสมาชิกจากสภาวอลลูนและสภาของแคว้นนครหลวงบรัสเซลส์
ธงสัญลักษณ์ของประชาคมฝรั่งเศสแห่งเบลเยียมใช้ธงสัญลักษณ์ของแคว้นวอลลูนที่ซึ่งกว่าร้อยละ 80 ของประชากรใช้ภาษาฝรั่งเศสในการดำรงชีพ โดยมีเมืองหลวงของประชาคมฯ อยู่ที่นครบรัสเซลส์
==ความสำคัญ==
ประชาคมฝรั่งเศสแห่งเบลเยียมประกอบด้วยประชากรชาวเบลเยียมกว่า 4.3 ล้านคน ในจำนวนนี้
3.4 ล้านคน (ร้อยละ 80) อาศัยอยู่ในแคว้นวอลลูน (เกือบเป็นสัดส่วนทั้งหมดของประชากรในแคว้นวอลลูน ยกเว้นผู้ที่อาศัยอยู่ในเขตคอมมูนที่ใช้ภาษาเยอรมันซึ่งมีจำนวนประมาณ 70,000 คน)
0.9 ล้านคน (ร้อยละ 20) อาศัยอยู่ในแคว้นนครหลวงบรัสเซลส์ (จากประชากรรวมทั้งหมดในเขตกว่า 1.1 ล้านคน)
ส่วนประชากรที่ใช้ภาษาฝรั่งเศสเป็นหลักซึ่งอาศัยอยู่ในแคว้นเฟลมิชนั้นไม่ถูกนับรวมในประชาคมฝรั่งเศสแห่งเบลเยียมเพราะแคว้นดังกล่าวอยู่นอกเขตอำนาจของประชาคมฯ และไม่สามารถยืนยันจำนวนประชากรได้อย่างถูกต้อง แต่มีการประมาณคร่าว ๆ ว่ามีถึง 120,000 คน บางแห่งประมาณการว่า 200,000 คน จนถึง 300,000 คน
ประชากรของประชาคมฝรั่งเศสแห่งเบลเยียมนั้นคิดเป็นประชากรทั้งหมดถึงร้อยละ 41 ของประชากรเบลเยียม โดยประชากรเบลเยียมส่วนที่เหลือร้อยละ 58 อยู่ในประชาคมเฟลมิช และร้อยละ 1 อยู่ในประชาคมผู้พูดภาษาเยอรมัน
== ดูเพิ่ม ==
แคว้นวอลลูน
==อ้างอิง ==
== แหล่งข้อมูลอื่น ==
รัฐสภาของประชาคมฝรั่งเศสแห่งเบลเยียม, เว็บไซต์อย่างเป็นทางการ
 
หน่วยการบริหารของประเทศเบลเยียม
ประชาคมในประเทศเบลเยียม
ภาษาย่อยแอย์มอฆ

ภาษาย่อยแอย์มอฆ (ایماقی) เป็นภาษณ์ชาติพันธุ์ของภาษาเปอร์เซียที่พูดโดยชาวแอย์มอฆในภาคตะวันตกเฉียงเหนือตอนกลางของประเทศอัฟกานิสถาน (ทางตะวันตกของภูมิภาคแฮซอแรจอต) และทางตะวันออกของอิหร่าน ภาษานี้มีความใกล้ชิดกับภาษาเปอร์เซียแบบดารี คาดกันว่าชาวแอย์มอฆมีอัตราการรู้หนังสืออยู่ที่ร้อยละ 5–15
==อ้างอิง==
===ข้อมูล===
Clifton, John M. (ed.) (2005) Studies in languages of Tajikistan North Eurasia Group, SIL International, St Petersburg, Russia, OCLC 122939499
แอย์มอฆ
แอย์มอฆ
แอย์มอฆ
เมโรพี ก๊อนต์

เมโรพี ก๊อนต์ หรือ เมโรเพ ก๊อนท์ (Merope Gaunt) เป็นบุตรสาวของ มาร์โวโล ก๊อนท์ มีพี่ชายคือ มอร์ฟิน ก๊อนท์ ซึ่งต่อมาทั้งสองได้ต้องโทษทำให้ต้องไปอยู่ที่อัซคาบัน ในข้อหาทำร้ายมักเกิ้ล ตระกูลก๊อนเป็นทายาทของ ซัลลาซาร์ สลิธีริน โดยตรง มีของประจำตระกูลอยู่ 2 ชิ้นคือ แหวนหินสีดำอยู่กับมอร์ฟิน และสร้อยล็อกเก็ตของสลิธีรินอยู่ที่เมโรเพ
เมโรเพ ก๊อนท์ ได้ตกหลุมรักกับมักเกิ้ลหนุ่มหน้าตาดีชื่อ ทอม ริดเดิ้ล ซีเนียร์ เธอได้ใช้ยาเสน่ห์กับเขาและต่อมาได้ให้กำเนิดบุตรชายออกมาคือ ทอม มาร์โวโล่ ริดเดิ้ล หรือต่อมาที่กลายเป็น ลอร์ดโวลเดอมอร์ ที่กลายเป็นคนชั่วร้าย
ตัวละครในแฮร์รี่ พอตเตอร์
พระจุฬาราชมนตรี (เกษม อหะหมัดจุฬา)

พระจุฬาราชมนตรี นามเดิม เกษม อหะหมัดจุฬา เป็นบุตรพระยาจุฬาราชมนตรี (สิน อหะหมัดจุฬา) กับนางแดง อหะหมัดจุฬา มีชื่อทางศาสนาว่า มุฮัมมัดระชา เกิดเมื่อ 14 พฤศจิกายน พ.ศ. 2433 เริ่มรับราชการเป็นมหาดเล็ก ในสมัยรัชกาลที่ 5 ต่อมาได้รับราชการในกระทรวงยุติธรรมสังกัดกรมกองแสตมป์ มีบรรดาศักดิ์เป็น หลวงศรีเนาวรัตน์ โปรดเกล้าฯ แต่งตั้งเป็นจุฬาราชมนตรีเมื่อ พ.ศ. 2466 โดยดำรงตำแหน่งเจ้ากรมกองแสตมป์ สังกัดกระทรวงยุติธรรมด้วย ถึงแก่กรรมเมื่อ 12 กรกฎาคม พ.ศ. 2469 รวมอายุได้ 36 ปี ศพของท่านฝังอยู่ที่มัสยิดต้นสน
== อ้างอิง ==
ภัทระ คาน. สุสานประวัติศาสตร์ 3 สมัย ใน มุสลิมมัสยิดต้นสนกับบรรพชนสามสมัย. กทม. จิรรัชการพิมพ์. 2544
เอกราช มูเก็ม. จุฬาราชมนตรี ประวัติผู้นำไทยมุสลิมจากสมัยอยุธยาถึงยุคทักษิณ. กทม. ร่วมด้วยช่วยกัน. 2549.
จุฬาราชมนตรี
มุสลิมชาวไทย
ชาวไทยเชื้อสายเปอร์เซีย
บรรดาศักดิ์ชั้นพระ
สกุลอหะหมัดจุฬา
สกุลจุฬารัตน
หอแต๋วแตก

หอแต๋วแตก เป็นภาพยนตร์ไทยที่ออกฉายในปี พ.ศ. 2550 เป็นภาพยนตร์เรื่องแรกในภาพยนตร์ชุดหอแต๋วแตก กำกับโดยพจน์ อานนท์ สร้างและจัดจำหน่ายโดย ไฟว์สตาร์ โปรดักชั่น นำแสดงโดย จาตุรงค์ มกจ๊ก, เอกชัย ศรีวิชัย, ยิ่งศักดิ์ จงเลิศเจษฎาวงศ์, โก๊ะตี๋ อารามบอย, ปานวาด เหมมณี, สุคนธวา เกิดนิมิตร, วีรดิษฐ์ ศรีมาลัย, รัชชานนท์ สุขประกอบ และ นคริน กังวานโชคชัย ร่วมด้วยนักแสดงสมทบอย่าง ธนากร ใจปินตา, เกรียงศักดิ์ ณ เชียงใหม่, ชัยวัฒน์ ทองแสง และ ศิววัชร์ ทรัพย์ภิญโญ
อำนวยการสร้างโดย เจริญ เอี่ยมพึ่งพร อำนวยการผลิตโดย อภิรดี เอี่ยมพึ่งพร, เกียรติกมล เอี่ยมพึ่งพร กำกับภาพโดย ปัญญา นิ่มเจริญพงษ์ กำกับศิลป์โดย กิตติชาติ ใจสบาย, พงศกร ชัยลอม, จิราวรรณ เชื้อโพล้ง ลำดับภาพโดย สุนิตย์ อัศวนิกุล, เหมือนฝัน อุปถัมภ์ คัดเลือกนักแสดงโดย พจน์ อานนท์ ออกแบบเครื่องแต่งกายโดย พจน์ อานนท์, ทิณกร แสงศรี ดนตรีและเพลงประกอบโดย Giant Wave และภาพยนตร์เรื่องทำรายได้ทั้งหมด 51 ล้านบาท
หอแต๋วแตก เป็น 1 ใน 100 หนังไทยแห่งทศวรรษจากการสำรวจของนิตยสารไบโอสโคป 
== เนื้อเรื่อง ==
เจ๊แต๋ว หรือพัชราภา ( จาตุรงค์ พลบูรณ์) เจ๊การ์ตูน (ยิ่งศักดิ์ จงเลิศเจษฎาวงศ์) และ มดดำ  (เอกชัย ศรีวิชัย) สาม กะเทยรุ่นใหญ่ อดีตเจ้าของค่ายมวยแต่ถูกโกง จึงมาร่วมลงทุนสร้างหอพักชาย แต่แล้ววันหนึ่ง เกิดมีคนมาเสียชีวิตในหอ กลายเป็นผีออกอาละวาด ซึ่งทั้งสามคนจะต้องจัดการกับผีในหอ
== นักแสดง ==
จาตุรงค์ พลบูรณ์ รับบท เจ๊แต๋ว หรือ ชวนชม,พัชราภา
ยิ่งศักดิ์ จงเลิศเจษฎาวงศ์ รับบท เจ๊การ์ตูน หรือ ชวนชื่น
เอกชัย ศรีวิชัย รับบท มดดำ หรือ แพรวพราว ,เฌอมาลย์,กรกนก
โก๊ะตี๋ อารามบอย รับบท แพนเค้ก  และแพนด้า 
ปานวาด เหมมณี รับบท น้ำนิ่ง
สุคนธวา เกิดนิมิตร รับบท ข้าวตู
วีรดิษฐ์ ศรีมาลัย รับบท โคย หรือนะโม (ลูกของเจ๊แต๋ว หรือพัชราภา)
สมชาย ศักดิกุล รับบท หมอเหยิน
ชัยวัฒน์ ทองแสง รับบท เม่น
รัชชานนท์ สุขประกอบ รับบท กาย
นคริน กังวานโชคชัย รับบท บอย
ธนากร ใจปินตา รับบท กอล์ฟ เกี๊ยว
ศิววัชร์ ทรัพย์ภิญโญ รับบท ซิม
โซเฟีย ลา รับบท ผกากรอง (แม่)
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
หอแต๋วแตก 2550
ภาพยนตร์ไทย
ภาพยนตร์โดยไฟว์สตาร์โปรดักชั่น
ภาพยนตร์ที่กำกับโดย พจน์ อานนท์
ภาพยนตร์ที่ออกฉายในปี พ.ศ. 2550
ภาพยนตร์ซีรีส์
ภาพยนตร์ปฐมบท
ภาพยนตร์ตลก
ภาพยนตร์สยองขวัญไทย
ภาพยนตร์เกี่ยวกับความหลากหลายทางเพศ
ภาพยนตร์แอลจีบีทีไทย
บางกอกแอร์เวย์ส เที่ยวบินที่ 125

บางกอกแอร์เวย์ส เที่ยวบินที่ 125 เป็นอุบัติเหตุที่เกิดขึ้นเมื่อวันที่ 21 พฤศจิกายน พ.ศ. 2533 เวลา 11.15 น. สายการบินบางกอกแอร์เวย์ส นำผู้โดยสารบินจากกรุงเทพมหานครไปยังเกาะสมุย  ด้วยเครื่องบินเดอ ฮาวิลแลนด์ รุ่น แดช-8 Dash 8-103 ผลิตโดยประเทศแคนาดา ทะเบียน HS-SKI ในขณะที่เกิดฝนตกหนัก นักบินเกิดหลงทิศทาง นำเครื่องบินเข้าไปในเมฆ และตรวจสอบระดับความสูงผิดพลาด เครื่องเสียการทรงตัวและเกี่ยวกับยอดมะพร้าว เครื่องตก ผู้โดยสารและลูกเรือ 38 คน เสียชีวิตทั้งหมด
== อ้างอิง ==
PlaneCrashInfo 
AirDisaster.Com Accident Database 
ข่าวสด วันที่ 23 กันยายน พ.ศ. 2550 ปีที่ 17 ฉบับที่ 6142
37 Die in Thailand Plane Crash The New York Times
Planespotter.net
อุบัติเหตุทางการบินในประเทศไทย
อุบัติเหตุทางการบินในปี พ.ศ. 2533
อุบัติเหตุที่เกิดขึ้นกับบางกอกแอร์เวย์ส
เหตุการณ์ในจังหวัดสุราษฎร์ธานี
อำเภอเกาะสมุย
ดาบสติง

ดาบสติง (Sting) เป็นอาวุธชนิดหนึ่งปรากฏในจินตนิยายเรื่อง เดอะลอร์ดออฟเดอะริงส์ และ เดอะฮอบบิท ของ เจ. อาร์. อาร์. โทลคีน ในนิยายเรื่อง เดอะฮอบบิท บิลโบ แบ๊กกิ้นส์ เป็นผู้พบดาบเล่มนี้ในถ้ำของโทรลล์ พร้อมกับดาบอีกสองเล่มคือ ดาบแกลมดริง และ ดาบออร์คริสต์ ซึ่งอันที่จริงแล้ว สติง กับ ออร์คริสต์ เป็นเพียงแค่มีดสั้นของพวกเอลฟ์ แต่สำหรับชาวฮอบบิทแล้ว มันกลายเป็น 'ดาบ' ที่เหมาะมือทีเดียว บิลโบตั้งชื่อนี้ให้กับดาบหลังจากเขาใช้มันต่อสู้กับแมงมุมในป่าเมิร์ควู้ด
ในเรื่อง เดอะลอร์ดออฟเดอะริงส์ บิลโบมอบดาบเล่มนี้ให้แก่ โฟรโด แบ๊กกิ้นส์ ผู้เป็นหลาน ก่อนที่เขาจะออกเดินทางจากริเวนเดลล์ ร่วมไปกับคณะพันธมิตรแห่งแหวน เพื่อปฏิบัติภารกิจนำแหวนเอกไปทำลาย
สติงเป็นดาบของชาวโนลดอร์ มันจึงมีคุณสมบัติสามารถส่องแสงเป็นสีน้ำเงินเรืองเวลาที่มีออร์คอยู่ใกล้ๆ เช่นเดียวกับดาบโนลดอร์เล่มอื่นๆ คือ แกลมดริง และออร์คริสต์
== อ้างอิง ==
* เจ. อาร์. อาร์. โทลคีน, ลอร์ดออฟเดอะริงส์, ลอนดอน: ฮาร์เปอร์คอลลินส์.
อาวุธในตำนานของโทลคีน
Luettelo Keski-Maan aseista#Piikki
Lista artefaktów Śródziemia#Żądło
ยุคอาซูกะ

ระยะเวลาของ ยุคอาซูกะ  อยู่ในประวัติศาสตร์ของญี่ปุ่นในช่วง ค.ศ. 538–710 ราชอาณาจักรมากมายตั้งในพื้นที่นี้ในช่วงเวลานี้ ระยะเวลาของยุคอาซูกะมีการเปลี่ยนแปลงทางด้าน สังคม และการเปลี่ยนรูปการเมืองน้อย
 
อ
การบินไทย เที่ยวบินที่ 114

การบินไทย เที่ยวบินที่ 114 เป็นอุบัติเหตุที่เกิดขึ้นกับเครื่องบินโบอิง 737-4D7 ของการบินไทย เดินทางจากท่าอากาศยานดอนเมือง ไปท่าอากาศยานเชียงใหม่ เมื่อวันที่ 3 มีนาคม 2544 เวลา 14:48 น. 35 นาทีก่อนกำหนดการบิน ขณะที่เครื่องจอดอยู่ที่ท่าอากาศยานดอนเมืองได้เกิดการระเบิดขึ้น ผลการสอบสอบสวนพบว่าเกิดการสันดาปที่ถังน้ำมันส่วนกลาง ซึ่งอยู่ใกล้กับระบบปรับอากาศซึ่งทำงานอย่างต่อเนื่อง และมีความร้อนสูง ขณะเกิดเหตุยังไม่มีผู้โดยสารอยู่บนเครื่อง มีเพียงเจ้าหน้าที่จำนวน 8 คน ในจำนวนนี้เสียชีวิต 1 คน
เที่ยวบินนี้มีบุคคลสำคัญหลายคนเดินทางไปด้วย รวมทั้งพันตำรวจโท ทักษิณ ชินวัตร นายกรัฐมนตรีในขณะนั้น และพานทองแท้ ชินวัตร บุตร ซึ่งจะเดินทางไปจังหวัดเชียงใหม่ หลังเกิดเหตุ พันตำรวจโท ทักษิณ แถลงว่า การระเบิดนี้เป็นการก่อวินาศกรรมเพื่อหวังลอบสังหารตนเอง โดยฝีมือของผู้เสียผลประโยชน์ชาวต่างชาติ (ว้าแดง) เนื่องจากนโยบายปราบปรามยาเสพติดของรัฐบาล หลังจากที่เจ้าหน้าที่พิสูจน์หลักฐานของไทยตรวจพบหลักฐานที่เชื่อว่าอาจเป็นร่องรอยของระเบิดซีโฟร์หรือเซมเท็กซ์ (Semtex) 
อย่างไรก็ตาม ในวันที่ 11 เมษายน 2544 คณะกรรมการความปลอดภัยในการขนส่งแห่งชาติของสหรัฐ (National Transportation Safety Board) ที่ส่งผู้เชี่ยวชาญเดินทางเข้ามาร่วมสอบสวนด้วย แถลงว่า ได้นำชิ้นส่วนไปทดสอบที่ห้องทดลองของเอฟบีไอแล้วไม่พบร่องรอยของวัตถุระเบิด และว่ากรณีนี้คล้ายกับการระเบิดของเครื่องโบอิง 737 ของสายการบินฟิลิปปินส์ เมื่อเดือนพฤษภาคม 2543 ซึ่งเกิดจากความบกพร่องของถังน้ำมันเชื้อเพลิง
ภายหลังการระเบิด ท่าอากาศยานในประเทศไทยได้กำหนดมาตรการตรวจสอบผู้โดยสารรัดกุมขึ้น มีการตรวจสอบบัตรประจำผู้โดยสารทุกคนก่อนขึ้นเครื่อง มีการเอ็กซเรย์กระเป๋า และสำนักนายกรัฐมนตรีได้จัดสรรงบประมาณ เพื่อจัดซื้อเครื่องบินประจำตำแหน่งนายกรัฐมนตรี "ไทยคู่ฟ้า"

== อ้างอิง ==
PlaneCrashInfo.com
== แหล่งข้อมูลอื่น ==
ภาพจากแฟ้มภาพของ NTSB
FAA to act on fuel tank hazard on Boeing 737s Seattle Post-Intelligencer
737 fuel tank is focus of inquiry Seattle Post-Intelligencer
อุบัติเหตุทางการบินในประเทศไทย
อุบัติเหตุที่เกิดขึ้นกับการบินไทย
อุบัติเหตุทางการบินในปี พ.ศ. 2544
อุบัติเหตุของเครื่องบินโบอิง 737
เหตุการณ์ในกรุงเทพมหานคร
ยุคหินญี่ปุ่น

ยุคหินญี่ปุ่น  เป็นช่วงระยะการตั้งถิ่นฐานของมนุษย์ในญี่ปุ่นก่อนการพัฒนาเครื่องปั้นดินเผา โดยทั่วไปอยู่ในช่วงก่อน 10,000 ปีก่อนคริสต์ศักราช ปีที่เริ่มต้นทั่วไปอยู่ที่ประมาณ 40,000 ปีก่อนคริสต์ศักราช ถึงแม้ว่าการมีอยู่ของมนุษย์ก่อน 35,000 ปีก่อนคริสต์ศักราช ยังเป็นที่ถกเถียง โดยมีการตั้งคำถามถึงความถูกต้องของสิ่งประดิษฐ์ที่สนับสนุนการมีอยู่ของมนุษย์บนหมู่เกาะในช่วงก่อน 35,000 ปีก่อนคริสต์ศักราช ยุคสมัยนี้ขยายไปจนถึงจุดเริ่มต้นยุคโจมง หรือประมาณ 14,000 ปีก่อนคริสต์ศักราช
กระดูกมนุษย์ช่วงแรกสุดถูกค้นพบที่นครฮามามัตสึ จังหวัดชิซูโอกะ ซึ่งมีการตรวจหาอายุจากคาร์บอนกัมมันตรังสีที่ประมาณ 18,000–14,000 ปีที่แล้ว
==โบราณคดี==
การศึกษาในยุคหินของญี่ปุ่นยังไม่เริ่มต้นจนกระทั่งไม่นานมานี้ สถานที่ยุคหินเก่าแห่งแรกยังไม่ถูกค้นพบจนกระทั่ง ค.ศ. 1946 หลังสิ้นสุดสงครามโลกครั้งที่สอง เนื่องจากสมมติฐานก่อนหน้าที่ว่ามนุษย์ยังไม่อาศํยอยู่ที่ญี่ปุ่นก่อนยุคโจมง การขุดค้นมักหยุดที่ช่วงต้นของโจมง (14,000 ปีก่อนคริสต์ศักราช) และไม่มีการดำเนินการต่อ แต่นับตั้งแต่การค้นพบสถานที่ยุคหินเก่าแห่งแรกโดยทาดาฮิโระ ไอซาวะ ทำให้มีการค้นพบสถานที่ในยุคหินประมาณ 5,000 แห่ง บางแห่งอยู่ในโบราณสถานยุคโจมง และบางส่วนมีอายุถึงสมัยไพลสโตซีน
===การหลอกลวงทางโบราณคดี===
==อ้างอิง==
==บรรณานุกรม==
The History and Geography of Human Genes, Cavalli-Sforza, Princeton University Press, 
Ainu:Spirit of a Northern People, National Museum of Natural History, Smithsonian Institution, 
Shoh Yamada (2002). Harvard Asia Quarterly "Politics and Personality: Japan's Worst Archaeology Scandal", Volume VI, No. 3. Summer
==แหล่งข้อมูลอื่น==
The history of human populations in the Japanese Archipelago inferred from genome-wide SNP data with a special reference to the Ainu and the Ryukyuan populations
โบราณคดีญี่ปุ่น
ประเทศญี่ปุ่นสมัยโบราณ
อำเภอเมืองชัยภูมิ

อำเภอเมืองชัยภูมิ เป็นอำเภอหนึ่งของจังหวัดชัยภูมิ
== ที่ตั้งและอาณาเขต ==
อำเภอเมืองชัยภูมิมีอาณาเขตติดต่อกับอำเภอและจังหวัดข้างเคียง ดังนี้
ทิศเหนือ ติดต่อกับอำเภอหนองบัวแดง อำเภอเกษตรสมบูรณ์ และอำเภอแก้งคร้อ
ทิศตะวันออก ติดต่อกับอำเภอแก้งคร้อและอำเภอคอนสวรรค์
ทิศใต้ ติดต่อกับอำเภอแก้งสนามนาง อำเภอบ้านเหลื่อม (จังหวัดนครราชสีมา) อำเภอเนินสง่า และอำเภอจัตุรัส
ทิศตะวันตก ติดต่อกับอำเภอบ้านเขว้า
== การแบ่งเขตการปกครอง ==
=== การปกครองส่วนภูมิภาค ===
อำเภอเมืองชัยภูมิแบ่งเขตการปกครองย่อยออกเป็น 19 ตำบล 224 หมู่บ้าน ได้แก่
{|
|-
||1.||ในเมือง|||||||| (Nai Mueang)||||||||||||11.||ลาดใหญ่|||||||| (Lat Yai)
|-
||2.||รอบเมือง|||||||| (Rop Mueang) ||||||||||||12.||หนองไผ่|||||||| (Nong Phai)
|-
||3.||โพนทอง|||||||| (Phon Thong) ||||||||||||13.||ท่าหินโงม|||||||| (Tha Hin Ngom)
|-
||4.||นาฝาย|||||||| (Na Fai) ||||||||||||14.||ห้วยต้อน|||||||| (Huai Ton)
|-
||5.||บ้านค่าย|||||||| (Ban Khai) ||||||||||||15.||ห้วยบง|||||||| (Huai Bong)
|-
||6.||กุดตุ้ม|||||||| (Kut Tum) ||||||||||||16.||โนนสำราญ|||||||| (Non Samran)
|-
||7.||ชีลอง|||||||| (Chi Long) ||||||||||||17.||โคกสูง|||||||| (Khok Sung)
|-
||8.||บ้านเล่า|||||||| (Ban Lao)||||||||||||18.||บุ่งคล้า|||||||| (Bung Khla)
|-
||9.||นาเสียว|||||||| (Na Siao) ||||||||||||19.||ซับสีทอง|||||||| (Sap Si Thong)
|-
||10.||หนองนาแซง|||||||| (Nong Na Saeng)
|}
=== การปกครองส่วนท้องถิ่น ===
ท้องที่อำเภอเมืองชัยภูมิประกอบด้วยองค์กรปกครองส่วนท้องถิ่น 21 แห่ง ได้แก่
เทศบาลเมืองชัยภูมิ ครอบคลุมพื้นที่ตำบลในเมืองทั้งตำบล
เทศบาลตำบลบ้านค่ายหมื่นแผ้ว ครอบคลุมพื้นที่บางส่วนของตำบลบ้านค่าย
เทศบาลตำบลลาดใหญ่ ครอบคลุมพื้นที่บางส่วนของตำบลกุดตุ้มและตำบลลาดใหญ่
เทศบาลตำบลชีลอง ครอบคลุมพื้นที่ตำบลชีลองทั้งตำบล
เทศบาลตำบลโคกสูง ครอบคลุมพื้นที่ตำบลโคกสูงทั้งตำบล
องค์การบริหารส่วนตำบลรอบเมือง ครอบคลุมพื้นที่ตำบลรอบเมืองทั้งตำบล
องค์การบริหารส่วนตำบลโพนทอง ครอบคลุมพื้นที่ตำบลโพนทองทั้งตำบล
องค์การบริหารส่วนตำบลนาฝาย ครอบคลุมพื้นที่ตำบลนาฝายทั้งตำบล
องค์การบริหารส่วนตำบลบ้านค่าย ครอบคลุมพื้นที่ตำบลบ้านค่าย (นอกเขตเทศบาลตำบลบ้านค่ายหมื่นแผ้ว)
องค์การบริหารส่วนตำบลกุดตุ้ม ครอบคลุมพื้นที่ตำบลกุดตุ้ม (นอกเขตเทศบาลตำบลลาดใหญ่)
องค์การบริหารส่วนตำบลบ้านเล่า ครอบคลุมพื้นที่ตำบลบ้านเล่าทั้งตำบล
องค์การบริหารส่วนตำบลนาเสียว ครอบคลุมพื้นที่ตำบลนาเสียวทั้งตำบล
องค์การบริหารส่วนตำบลหนองนาแซง  ครอบคลุมพื้นที่ตำบลหนองนาแซงทั้งตำบล
องค์การบริหารส่วนตำบลลาดใหญ่ ครอบคลุมพื้นที่ตำบลลาดใหญ่ (นอกเขตเทศบาลตำบลลาดใหญ่)
องค์การบริหารส่วนตำบลหนองไผ่ ครอบคลุมพื้นที่ตำบลหนองไผ่ทั้งตำบล
องค์การบริหารส่วนตำบลท่าหินโงม  ครอบคลุมพื้นที่ตำบลท่าหินโงมทั้งตำบล
องค์การบริหารส่วนตำบลห้วยต้อน ครอบคลุมพื้นที่ตำบลห้วยต้อนทั้งตำบล
องค์การบริหารส่วนตำบลห้วยบง ครอบคลุมพื้นที่ตำบลห้วยบงทั้งตำบล
องค์การบริหารส่วนตำบลโนนสำราญ ครอบคลุมพื้นที่ตำบลโนนสำราญทั้งตำบล
องค์การบริหารส่วนตำบลบุ่งคล้า ครอบคลุมพื้นที่ตำบลบุ่งคล้าทั้งตำบล
องค์การบริหารส่วนตำบลซับสีทอง ครอบคลุมพื้นที่ตำบลซับสีทองทั้งตำบล
===สถานที่ท่องเที่ยวและสถานที่สำคัญ===
อนุสาวรีย์พระยาภักดีชุมพล
ศาลเจ้าพ่อพญาแล
อุทยานแห่งชาติตาดโตน
มอหินขาว
ปรางกู่ บ้านหนองบัว-เมืองเก่า
ภูพระ
สระหงส์
น้ำตกตาดฟ้า
วัดภูแฝด
มืเอง
เฉิ่นหยาง

เฉิ่นหยาง  เดิมชื่อ มุกเดน (แมนจู: 17px) หรือ เฟิ่งเถียน  เป็นเมืองหลวงของมณฑลเหลียวหนิง ทางตะวันออกเฉียงเหนือของสาธารณรัฐประชาชนจีน มีพื้นที่ 12,924 ตารางกิโลเมตร และประชากร 7.2 ล้านคน ในเขตเมืองมีพื้นที่ 7,400 ตารางกิโลเมตร และประชากร 5.53 ล้านคนในอดีตเคยเป็นราชธานีของอาณาจักรโฮ่วจินหรือราชวงศ์ชิงก่อนที่จะย้ายมายังปักกิ่ง
== เขตการปกครอง ==
ปัจจุบัน เฉิ่นหยางแบ่งเขตการปกครองออกเป็น 10 เขต (ในตัวเมืองและชานเมือง), 1 นครบริวาร และ 2 อำเภอ (ในชนบท)
{|class="wikitable"  style="font-size:90%; margin:auto;"
|-
! colspan="6" |แผนที่
|-
|colspan="6" |
|-
! ชื่อ
! จีนตัวย่อ
! ฮั่นยฺหวี่พิอิน
! ประชากร(2014)
! พื้นที่ (ตร.กม.)
! ความหนาแน่น (คน/ตร.กม.)
|-
|colspan="7"  style="text-align:center; background:#d3d3d3;"|ตัวเมือง
|-
|เขตเฉิ่นเหอ
|沈河区
|
|716,417
|60
|12,037
|-
|เขตเหอผิง
|和平区
|
|645,399
|59
|10,849
|-
|เขตต้าตง
|大东区
|
|689,576
|100
|6,887
|-
|เขตหวงกู
|皇姑区
|
|817,288
|66
|12,349
|-
|เขตเถี่ยซี
|铁西区
|
|907,091
|286
|3,171
|-
|colspan="7"  style="text-align:center; background:#d3d3d3;"|ชานเมือง
|-
|เขตหุนหนาน
|浑南区
|
|324,074
|734
|442
|-
|เขตซูเจียถุน
|苏家屯区
|
|428,859
|782
|548
|-
|เขตใหม่เฉินเป่ย์
|沈北新区
|
|320,370
|884
|362
|-
|เขตยฺหวีหง
|于洪区
|
|435,333
|499
|872
|-
|เขตเหลียวจง
|辽中区
|
|532,900
|1,645
|324
|-
|colspan="7"  style="text-align:center; background:#d3d3d3;"|นครบริวาร
|-
|นครซินหมิน
|新民市
|
|690,703
|3,297
|210
|-
|colspan="7"  style="text-align:center; background:#d3d3d3;"|ชนบท
|-
|อำเภอคังผิง
|康平县
|
|352,434
|2,167
|163
|-
|อำเภอฝ่าคู่
|法库县
|
|447,952
|2,281
|196
|}
== ดูเพิ่ม ==
รายชื่อนครในประเทศจีนเรียงตามจำนวนประชากร
== อ้างอิง ==
=== การอ้างอิง ===
=== แหล่งข้อมูล ===
Avila Tàpies, Rosalia (2012) Territorialidad y etnicidad en Manchuria: el ejemplo de la ciudad de Mukden (Shenyang) bajo la ocupación japonesa.Biblio 3W. Revista Bibliográfica de Geografía y Ciencias Sociales. [En línea. Barcelona: Universidad de Barcelona, 25 de enero de 2012, Vol. XVII, nº 959. . .
Hata, Ikuhiro. "Continental Expansion: 1905–1941". In The Cambridge History of Japan. Vol. 6. Cambridge University Press. 1988.
Menning, Bruce W. Bayonets before Battle: The Imperial Russian Army, 1861–1914. Indiana University. .
Shubert, John. A Biography of Yoshiko Yamaguchi. See www.yoshikoyamaguchi.blogspot.com
== แหล่งข้อมูลอื่น ==
เว็บไซต์เทศบาลนครเฉิ่นหยาง 
 
เมืองหลวงของมณฑลในประเทศจีน
เมืองหลวงเก่าของจีน
นครในมณฑลเหลียวหนิง
จำนวนแฟร์มา

จำนวนแฟร์มา ในทางคณิตศาสตร์ หมายถึง จำนวนเต็มบวกที่อยู่ในรูป
F_{n} = 2^{2^{ \overset{n} {}}} + 1
เมื่อ n เป็นจำนวนเต็มที่ไม่เป็นลบ จำนวนแฟร์มาได้ตั้งชื่อตามชื่อของปีแยร์ เดอ แฟร์มา นักคณิตศาสตร์คนแรกที่ศึกษาในเรื่องนี้ จำนวนแฟร์มาเก้าจำนวนแรกได้แก่
F0 = 21 + 1 = 3
F1 = 22 + 1 = 5
F2 = 24 + 1 = 17
F3 = 28 + 1 = 257
F4 = 216 + 1 = 65537
F5 = 232 + 1 = 4294967297 = 641 × 6700417
F6 = 264 + 1 = 18446744073709551617 = 274177 × 67280421310721
F7 = 2128 + 1 = 340282366920938463463374607431768211457 = 59649589127497217 × 5704689200685129054721
F8 = 2256 + 1 = 115792089237316195423570985008687907853269984665640564039457584007913129639937 = 1238926361552897 × 93461639715357977769163558199606896584051237541638188580280321
นอกจากนี้จำนวนแฟร์มายังสามารถเขียนอยู่ในรูปของความสัมพันธ์เวียนเกิดได้ดังนี้
F_{n} = (F_{n-1}-1)^{2}+1\,
F_{n} = F_{n-1} + 2^{2^{n-1}}F_{0} \cdots F_{n-2}
F_{n} = F_{n-1}^2 - 2(F_{n-2}-1)^2
F_{n} = F_{0} \cdots F_{n-1} + 2
จำนวนแฟร์มาที่เป็นจำนวนเฉพาะจะเรียกว่า จำนวนเฉพาะแฟร์มา ซึ่งเราสามารถพิสูจน์ได้ว่า จำนวนเฉพาะทุกจำนวนที่อยู่ในรูป 2n + 1 จะเป็นจำนวนเฉพาะแฟร์มาเสมอ ปัจจุบัน จำนวนเฉพาะแฟร์มาที่มีการค้นพบแล้วได้แก่ F0, F1, F2, F3 และ F4
จำนวนเต็มขนาดใหญ่
เรขาคณิต
เรขาคณิตบนระนาบยุคลิด
ลำดับจำนวนเต็ม
ทฤษฎีจำนวน
ปัญหาทางคณิตศาสตร์ที่ยังแก้ไม่ได้
พายุไต้ฝุ่นกรอซา (พ.ศ. 2550)

กรอซา (Krosa) เป็นชื่อพายุไต้ฝุ่นที่ก่อตัวเมื่อต้นเดือนตุลาคม พ.ศ. 2550 ที่พัดจากมหาสมุทรแปซิฟิกด้านตะวันออกของประเทศฟิลิปปินส์ เข้าสู่เกาะไต้หวันและจีน กรอซาเป็นภาษาក្រសារ แปลว่า นกกระสา โดยในช่วงปลายเดือนกันยายนได้เกิดพายุใหม่ก่อตัวทางตะวันออกของฟิลิปปินส์ PAGASA ประกาศว่าเป็นพายุหมุนเขตร้อน (Ineng) ในช่วงต้นของวันที่ 1 ตุลาคมหลังจากนั้นไม่นานทาง JMA และ JTWC ก็ประกาศเช่นเดียวกัน พายุได้ทำการทวีความรุนแรงเป็นพายุโซนร้อนเมื่อต้นวันที่ 2 ตุลาคมได้ชื่อว่า กรอซา การทวีความรุนแรงขึ้นอย่างรวดเร็วเกิดขึ้นในวันที่ 2 ตุลาคมและได้ถูกประกาศเป็นพายุไต้ฝุ่นโดย JTWC ในตอนเที่ยงของวัน จากการทวีความรุนแรงมากขึ้น ตาพายุที่กว้างขึ้นและการเคลื่อนที่ไปทางตะวันตกทำให้ JMA ประกาศเป็นพายุไต้ฝุ่นในช่วงต้นของวันที่ 3 ตุลาคม พายุยังคงทวีความรุนแรงขึ้นอย่างรวดเร็วในวันนั้นก่อนที่จะลดอัตราเร็วลงเป็นไต้ฝุ่นประเภท 4 . ความผันผวนอย่างรุนแรงตามมาทันทีเมื่อพายุกรอซา ขึ้นฝั่งที่ไต้หวันขณะที่ JMA ได้กำหนดอัตราเร็วลมเป็น 105 นอต (194 กม./ชม.) และ JTWC ประกาศให้เป็นพายุไต้ฝุ่นซูเปอร์ในต้นวันที่ 5 ตุลาคม พายุอ่อนตัวลงอย่างช้า ๆ ก่อนที่จะขึ้นฝั่งไต้หวัน มีผู้ได้รับบาดเจ็บอย่างน้อย 17 คนขณะที่พายุไต้ฝุ่นเคลื่อนที่ไปยังประเทศจีน มีคำสั่งอพยพประชาชน 730,000 คนจากมณฑลเจ้อเจียงและฝูเจี้ยนของจีนในตอนเย็นของวันที่ 7 ตุลาคม พายุหมุนนอกเขตร้อนกรอซาข้ามเขตแดนระหว่างประเทศเมื่อวันที่ 12 ตุลาคม
== ความเสียหาย ==
ไต้หวัน
ซึ่งมีผู้เสียชีวิต 5 คน จากอิทธิพลของไต้ฝุ่นกรอซาได้แก้ไขปัญหาไฟฟ้าดับเกือบทุกพื้นที่แล้ว แต่ยังยกเลิกเที่ยวบินหลายเที่ยว
ประเทศจีน
พัดขึ้นฝั่งใกล้กับมณฑลเจ้อเจียงและมณฑลฝูเจี้ยนเมื่อเวลา 14.30 น. 7 ตุลาคม พ.ศ. 2550
== อ้างอิง ==
== แหล่งข้อมูลอื่น ==
พายุหมุนเขตร้อนระดับ 4
พายุหมุนเขตร้อน
พายุไต้ฝุ่น
ภัยธรรมชาติในปี พ.ศ. 2550‎